145 



findes lange, traadagtige Dun, der kun sidder klatvis rundt paa 

 Kroppen, men ganske betegnende er de længste Dun anbragt 

 paa Hoved og Nakke. Ungen har disse Dun saa snart den 

 kommer ud af Ægget. Et Eksemplar udtaget af Æg 15 April 

 1908 viser tydeligt Dunklædningen, særlig er hos denne Dunene 

 fremtrædende paa Hals og Ryg; enkelte af Traadene er endog 

 ca. 50 mm. lange, vist ret enestaaende hos en ikke født Fugle- 

 unge. Deres Stilling i Ægget er ogsaa ret interessant; naturlig- 

 vis ligger Ungen i den sædvanlige sammenkrøbne Stilling, men 

 Halsens Bøjning viser allerede her tydelig det Sted, hvor Halsen 

 særlig bøjes, naar S-Stillingen under Flugten indtages hos den 

 voksne. I det hele er Ungen betydelig udviklet. Næbbet er alt 

 hos den nyfødte ret stærkt, og Knoglerne er ejheller saa bløde, 

 som Tilfældet i Almindelighed er hos spæde Dyr. Farverne er 

 hos den nyfødte i høj Grad udviskede, alle Dunene er graa med 

 lidt vandblaat Anstrøg, Benene nærmer sig mere det grønne, 

 Næbbet er gulligt og Øjnene vandblaagraa; men der er ingen 

 skarpe Skelnemærker i Farverne, de løber alle over i hinanden. 

 Tidspunktet for Ungernes Udkryben af Ægget er vanskelig nøj- 

 agtigt at opgive, dog synes Normaltiden at være Midten af April. 

 Den 16 April 1905 fandt jeg i en Rede 5 Unger og 1 Æg, 

 men mærkeligt nok var den største af Ungerne ca. 8—10 Dage 

 gammel og havde da allerede Størrelse som en lille Due. En 

 Støtte for min tidligere Angivelse om Ungernes tidlige Udvikling 

 er, at de ældste af Kuldet var i Stand til at rejse sig helt op i 

 Reden, da jeg viste mig ved Redekanten. Ægget, der laa tilbage, 

 var ikke fordærvet. Ungen bankede stærkt i det. Men samme 

 Dag fandt jeg helt friske Æg i en anden Rede; i en tredie Rede 

 var Æggene stærkt rugede. Den 15 April 1908 var der i en 

 Rede 3 Unger og 2 Æg, begge Æggene var ituhakkede, og Un- 

 gerne var ved at krybe ud; samtidig med disse var der i nogle 

 Reder ret store Unger, hvad jeg let erfarede af de hæse gaase- 

 agtige Skrig, der lød fra dem, naar de gamle kom med Føden; 

 men i en anden Rede var der ogsaa helt friske Æg. Ungerne 

 vokser hurtigt, deres Pippen gaar over til de gaaseagtige Skrig, 

 og der bliver paa én Gang dobbelt Liv i Kolonien. Fra Rederne 

 lyder stadige Skrig dels fra de gamle, der kommer med Føde, 

 og dels fra alle de umættelige Unger. Omtrent en Maaned efter 

 Udkrybningen af Ægget faar Ungen et nogenlunde voksent Ud- 

 seende. 



11* 



